section_heading: Povijest
paragraph_text: Antalo se prvi put spominje u zapisima 1648. kad ga je posjetio Jemenski poklisar Hasan ibn Ahmad al-Haymat, on ga je opisao kao utvrđeni grad. Hintalo je 1678. je bio poprište bitke, te su godine neki uglednici iz Pokrajine Lasta pridružili pobuni u južnom Tigraju, ali su kod Hintala poraženi, te nakon toga natjerani da skoče s litica u smrt. Ras Volde Selasije odredio je Antalo za svoje sjedište. Hintalo je bio i mjesto dogovora između dejazmača Kasaj Merča (budućeg etiopskog cara Ivana IV.) i britanskog zapovjednika ekspedicijskog korpusa na Abesiniju Roberta Napiera 25-26 veljače 1868. Tad je dogovoreno da će Kasaj Merča dostavljati po 15,000 kilograma pšenice tjedno u oba britanska logora; Hintalo i Adigrat i tako pomoći njihovu vojnu akciju rušenja cara Tevodrosa II. Kasaj Merča je kasnije za to dobio pozmašnu količinu oružja i robe u vrijednosti od tadašnjih 500.000 £.